**OBEC HRONOVCE**

**všeobecne záväznéHO nariadeniA obce HRONOVCE**

**č. 4/2015**

**o určení NÁLEŽITOSTÍ MIESTNEj DANE Z NEHNUTEĽNOSTÍ A DANE ZA PSA**

zverejnenie NÁVRHU všeobecne záväzného nariadenia obce Hronovce

podľa § 6 ods. 8 zákona č. 369/1990 Zb. o obecnom zriadení

NÁVRH všeobecne záväznéHO nariadeniA č. ../2015 bol zverejnenÝ:

• na úradnej tabuli obce 30.11.2015

• na internetovej stránke obce 1.12.2015

 Obecné zastupiteľstvo v Hronovciach v súlade s § 6 ods. 1 zákona č. 369/1990 Zb.

o obecnom zriadení v znení neskorších predpisov a ustanoveniami § 7 ods. 4,5 a 6, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2,3,4 a 7, § 98, § 98 b) ods. 5, § 99 e) ods. 9 a 103 ods. 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, **v y d á v a** pre obec Hronovce toto všeobecne záväzné nariadenie **o podmienkach určovania a vyberania dane z nehnuteľností na území obce Hronovce.**

§ 1

**Úvodné ustanovenie**

 Týmto nariadením sa upravujú podmienky určovania a vyberania dane z nehnuteľností v zdaňovacom období roku 2016, ktorá zahŕňa:

a) daň z pozemkov

b) daň zo stavieb

c) daň z bytov a z nebytových priestorov v bytovom dome (ďalej len "daň z bytov").

PRVÁ ČASŤ

**Daň z pozemkov**

§ 2

**Základ dane**

 l) Základom dane z pozemkov pre pozemky druhu **orná pôda, vinice, ovocné sady a trvalé** **trávnaté porasty** je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 nasledovne:

* **k.ú. Vozokany nad Hronom**
* orná pôda: výmera v m2 x **0,9656 €/m2**
* trvalý trávnatý porast: výmera v m2 x **0,2516 €/m2**
* **k.ú. Domaša**
* orná pôda: výmera v m2 x **0,8497 €/m2**
* trvalý trávnatý porast: výmera v m2 x **0,2672 €/m2**
* **k.ú. Čajakovo**
* orná pôda: výmera v m2 x **0,8836 €/m2**
* trvalý trávnatý porast: výmera v m2 x **0,1195 €/m2**

2) Základom dane z pozemkov v zmysle prílohy č. 2 zákona č. 582/2004 Z.z. je hodnota pozemku určená vynásobením výmery pozemkov v m2 a hodnoty pozemkov za 1 m2 nasledovne:

* **záhrady:** výmera v m2 x **1,85 €/m2**
* **zastavané plochy a nádvoria, ostatné plochy :** výmera v m2 x **1,85 €/m2**
* **stavebné pozemky:** výmera v m2 x **18,58 €/m2**
* **ostatné plochy:** výmera v m2 x **1,85 €/m2**

3) Základom dane z pozemkov pre pozemky druhu: lesné pozemky, na ktorých sú hospodárske lesy a rybníky s chovom rýb a ostatné hospodársky využívané vodné plochy je hodnota pozemku určená vynásobením skutočnej výmery pozemkov v m2 a hodnoty pozemku zistenej na 1 m2 podľa platných predpisov o stanovení všeobecnej hodnoty majetku[[1]](#footnote-1).

§ 3

**Sadzba dane**

1. Ročná sadzba dane z pozemkov

**•** orná pôda, vinice, ovocné sadyje **0,32%** zo základu dane

**•** trvalé trávnaté porasty je **0,32%** zo základu dane

• záhrady je **0,40%** zo základu dane

• zastavané plochy a nádvoria je **0,40 %** zo základu dane

• lesné pozemky na ktorých sú hospodárske lesy, rybníky s chovom rýb

• a ostatné hospodársky využívané vodné plochy je **0,50 %** zo základu dane

• stavebné pozemky je **0,40 %** zo základu dane

DRUHÁ ČASŤ

**Daň zo stavieb**

§ 4

**Základ dane**

Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.

§ 5

**Sadzba dane**

1. Správca dane určuje pre stavby na území obce Hronovce, ročnú sadzbu dane zo stavieb za každý aj začatý m2 zastavanej plochy

 a) **0,05 €** za stavby na bývanie a drobné stavby ktoré majú doplnkovú funkciu pre

 hlavnú stavbu

 b) **0,06 € za** stavby na pôdohospodársku produkciu, skleníky, stavby pre vodné

 hospodárstvo stavby využívané na skladovanie vlastnej pôdohospodárskej

 produkcie vrátane stavieb na vlastnú administratívu

 c) **0,20 €** za chaty a stavby na individuálnu rekreáciu,

 d) **0,20 €** za samostatne stojace garáže

 e) **0,20 €** za stavby hromadných garáží a samostatne stojace garáže bez pevných

 základov a stavby určené alebo používané na tieto účely postavené mimo

 bytových domov

 f) **0,20 €**  stavby hromadných garáží umiestnené pod zemou

 g) **0,40 €** zapriemyselné stavby, stavby slúžiace energetike, stavby slúžiace

 stavebníctvu, stavby využívané na skladovanie vlastnej produkcie vrátanie stavieb

 na vlastnú administratívu

 h) **0,60 €** za stavby na ostatné podnikanie a zárobkovú činnosť, skladovanie a

 administratívu súvisiacu s ostatným podnikaním a zárobkovou činnosťou

 i) **0,20 €** za ostatné stavby neuvedené v písmenách a) až h)

2) Správca dane určuje pri viacpodlažných stavbách pre všetky druhy stavieb príplatok za podlažie **0,05 €** za každé ďalšie podlažie okrem prvého nadzemného podlažia.

 3 )Ak stavba slúži na viaceré účely, na ktoré sú určené rôzne sadzby dane podľa odseku 1

 a príplatok za podlažie podľa odseku 2, daň sa vypočíta ako súčet pomerných častí dane.

 Pomerná časť dane sa vypočíta ako súčin zastavanej plochy stavby, pomernej časti

 základu dane a sadzby dane na príslušný účel využitia stavby. Pomerná časť základu

 dane sa zistí ako pomer podlahovej plochy časti stavby využívanej na jednotlivý účel

 využitia k celkovej podlahovej ploche stavby.

 TRETIA ČASŤ

**Daň z bytov**

**§ 6**

 **Základ dane**

Základom dane z bytov je celková výmer podlahovej plochy bytu alebo nebytového priestoru v m2.

§ 7

**Sadzba dane**

1. Ročná sadzba dane z bytov **za byt** na území obce Hronovce je za každý aj začatý m2

podlahovej plochy bytu nachádzajúceho sa v bytovom dome **0,05 €.**

1. Ročná sadzba dane z bytov **za nebytové priestory** na území obce Hronovce je za každý aj začatý m2 podlahovej plochy nebytového priestoru nachádzajúceho sa v bytovom dome :
2. **0.05 €** za nebytové priestory ktoré neslúžia na podnikanie a inú zárobkovú činnosť
3. **0,50 €** za nebytové priestory ktoré sa využívajú na podnikanie a inú zárobkovú činnosť

 **0,25 €** za nebytové priestory slúžiace ako garáž.

 §8

**Oslobodenie od dane a zníženie dane**

 1.) Správca dane od dane z pozemkov a stavieb oslobodzuje:

 a.) pozemky a pozemky funkčne spojené so stavbami slúžiacimi zdravotníckym zariadenia,

 cirkevným obradom, športovej činnosti občanov obce, rozvodu vykurovacích plynov, rozvodu

 vodovodnej j siete, pre pozemky na ktorých sú cintoríny, pozemky užívané školami a školskými

 zariadeniami, pozemky vo vlastníctve cirkvi slúžiace školským zariadeniam,

 b.) stavby slúžiace zdravotníckym zariadeniam, cirkevným obradom, športovej činnosti

 občanov obce, stožiare rozvodu elektrickej energie, stĺpy telekomunikačného vedeniam

 nadzemnej časti rozvodu vykurovacích plynov, nadzemnej časti rozvodu vodovodnej siete

 c.) pozemky nachádzajúce sa v národných parkoch, chránených areáloch, prírodných

 rezerváciách , prírodných pamiatok a vo vyhlásených ochranných pásmach s tretím a štvrtým

 stupňom ochrany.

§ 9

**Vznik a zánik daňovej povinnosti**

l) Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom, správcom, nájomcom alebo užívateľom nehnuteľnosti , ktorý je predmetom dane a zaniká 31. decembra zdaňovacieho obdobia, v ktorom daňovníkovi zanikne vlastníctvo, správa, nájom alebo užívanie nehnuteľnosti. Ak sa daňovník stane vlastníkom, správcom, nájomcom alebo užívateľom nehnuteľnosti 1.januára bežného zdaňovacieho obdobia, vzniká daňová povinnosť týmto dňom.

2) Na vyrubenie dane z nehnuteľnosti je rozhodujúci stav k 1. januáru zdaňovacieho obdobia.

3) Fyzická osoba alebo právnická osoba v priebehu príslušného zdaňovacieho obdobia je **povinná oznámiť** správcovi dane skutočnosti rozhodujúce pre vznik alebo zánik daňovej povinnosti k dani z nehnuteľnosti a každú zmenu týchto skutočností do 30 dní odo dňa nasledujúceho po dni, keď tieto skutočnosti alebo ich zmeny nastali.

§ 10

**Daňové priznanie**

1) Daňovník dane z nehnuteľností podľa tohto zákona je povinný podať daňové priznanie do 31.januára toho zdaňovacieho obdobia, v ktorom mu vznikla daňová povinnosť podľa stavu k

1. januáru zdaňovacieho obdobia, a v ďalších zdaňovacích obdobiach k tomuto termínu, len ak nastali zmeny skutočností rozhodujúcich na vyrubenie dane z pozemkov.

2) Daňovník je povinný podať daňové priznanie vždy, ak ho na to vyzve správca dane.

3) Ak daňové priznanie nebolo podané včas, môže správca dane uložiť daňovníkovi pokutu až do výšky 10% dane.

§ 11

**Vyrubenie dane**

1) Daň z nehnuteľnosti vyrubí správca dane každoročne najneskôr do 15. marca bežného zdaňovacieho obdobia.

2) Pri dohode spoluvlastníkov správca dane vyrubí daň tomu spoluvlastníkovi, ktorý na základe ich dohody podal priznanie podľa § 19 ods. 2 zákona, v prípade bezpodielového spoluvlastníctva manželov tomu z manželov, ktorý podal priznanie.

3) Správca dane určuje, že vyrubuje a vyberá aj daň nižšiu ako 3 eurá.

§ 12

**Platenie dane**

l) Vyrubená daň z nehnuteľností je splatná do 15 dní odo dňa nadobudnutia právoplatnosti rozhodnutia.

2) V prípade, ak výška dane presahuje čiastku 166 €, daň môže byť uhradená aj v štyroch rovnakých splátkach, a to:

- prvá splátka dane je splatná do 31.03.2016.

- druhá splátka dane je splatná do 30.06. 2016

- tretia splátka dane je splatná do 30.09. 2016

- štvrtá splátka dane je splatná do 30.11.2016

3) Daň možno zaplatiť naraz aj vtedy, ak je vyššia, ako je uvedené v ods. 2.

ŠTVRTÁ ČASŤ

**Daň za psa**

§ 13

**Predmet dane**

1. Predmetom dane za psa je pes starší ako 6 mesiacov chovaný fyzickou osobou alebo právnickou osobou.
2. Predmetom dane za psa nie je:
3. pes chovaný na vedecké účely a na výskumné účely,
4. pes umiestnený v útulku zvierat,
5. pes so špeciálnym výcvikom na sprevádzanie nevidomej osoby
6. pes, ktorého vlastní občan žijúci v samostatnej domácnosti starší ako 70 rokov
7. pes, ktorého vlastní občan s ťažkým zdravotným postihnutím,
8. pes poľovne upotrebiteľný

§ 14

**Daňovník**

Daňovníkom ja fyzická alebo právnická osoba, ktorá je:

1. vlastníkom psa alebo
2. držiteľom psa, ak sa nedá preukázať, kto psa vlastní.

§ 15

**Základ sane**

Základom dane je počet psov.

§ 16

**Sadzba dane**

Ročná sadzba dane je:

1. **4,00 €** za jedného psa chovaného v rodinnom dome, v záhrade, v objektoch a na pozemkoch firiem a organizácií

§ 17

**Oslobodenie od dane a podmienky na uplatnenie oslobodenia**

Od dane je oslobodený:

1. daňovník, ktorý je držiteľom preukazu fyzickej osoby s ťažkým zdravotným postihnutím
2. od dane za psa je oslobodený osamelý občan obce nad 70 rokov

§ 18

**Oznamovacia povinnosť a platenie dane**

1. Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti.
2. Obec vyrubí daň rozhodnutím.

 Vyrubená daň je splatná do 15 dní odo dňa nadobudnutia právoplatnosti rozhodnutia.

 V písomnom oznámení podľa čl. 38. daňovník uvedie:

* meno, priezvisko, adresu vlastníka psa
* meno, priezvisko , adresu držiteľa psa
* druh psa
* vek psa
* iné skutočnosti potrebné pre vyrubenie dane

§ 19

**Záverečné ustanovenia**

Toto všeobecne záväzné nariadenie bolo schválené Obecným zastupiteľstvom v Hronovciach dňa 15.12.2015 uznesením č. 87/2015.

Zároveň sa ruší Všeobecne záväzné nariadenie o dani z nehnuteľností č. 4/2014 schválené Obecným zastupiteľstvom v Hronovciach dňa 15.12.2014 uznesením č. 18/2014.

 Róbert C s u d a i

 starosta obce

Návrh VZN zverejnený na úradnej tabuli obce Hronovce dňa: 30.11.2015

VZN zverejnené na úradnej tabuli obce Hronovce dňa: 17.12.2015

VZN nadobúda účinnosť dňa: 01.01.2016

1. [↑](#footnote-ref-1)